กองทัพพม่าขอโทษ SSA เหตุมีปะทะกัน หลังเจรจาสันติภาพ
กองทัพพม่าส่งหนังสือขอโทษกองกำลังไทใหญ่SSAครั้งแรก เหตุทหารสองฝ่ายปะทะกันหลังการเจรจาลงนามสันติภาพ ด้านผู้นำทัพเผย สั่งการกำลังพลทุกหน่วยให้ยุติโจมตีSSAแล้ว ด้านผู้นำไทใหญ่และอดีตนักโทษการเมือง ขุนทุนอู ได้รับรางวัลจากสภาคองเกรสสหรัฐ เตรียมเดินทางไปรับรางวัลช่วงกลางเดือน มิ.ย. โดยขณะนี้รอทางการพม่าอนุมัติหนังสือเดินทางพล.ท.เจ้ายอดศึก ประธานสภากอบกู้รัฐฉานRCSSผู้นำกองทัพรัฐฉานSSAเปิดเผยว่า เมื่อเร็วๆ นี้ กองทัพพม่าได้มีหนังสือขอโทษเป็นทางการถึงสภากอบกู้รัฐฉานRCSSกองทัพรัฐฉานSSAจากเหตุทหารสองฝ่ายปะทะกันเมื่อวันที่23พ.ค. ในพื้นที่บ้านปุ่งป่าแขม เขตอำเภอเมืองโต๋น รัฐฉานภาคตะวันออก ซึ่งการปะทะเกิดขึ้นหลังผู้นำสองฝ่ายเจรจาสันติภาพระหว่างกันครั้งล่าสุดเพียงไม่กี่วันนอกจากนี้ พล.ท.โซวิน รองผู้บัญชาการทหารสูงสุดและผู้บัญชาการกองทัพบกพม่า ซึ่งเป็นตัวแทนกองทัพเข้าร่วมเจรจาเพื่อสร้างสันติภาพกับคณะพล.ท.เจ้ายอดศึก ที่เมืองเชียงตุง เมื่อวันที่19พ.ค. ที่ผ่านมา ได้แจ้งกับ RCSS / SSA ว่า เขาได้สั่งการไปยังกำลังพลทุกหน่วยทุกพื้นที่ในรัฐฉาน ให้หยุดโจมตีและปะทะกับกองกำลังไทใหญ่ SSAแล้วเมื่อวันที่23พ.ค. มีรายงานว่า ได้เกิดเหตุปะทะกันระหว่างทหารพม่า สังกัดกองพันทหารราบที่65และทหารไทใหญ่ SSA ในพื้นที่บ้านปุ่งป่าแขม ต.นากองมู อ.เมืองโต๋น ตรงข้ามอ.เชียงดาว จ.เชียงใหม่ เหตุปะทะเกิดขึ้นหลังจากทหารพม่าออกลาดตระเวนไปพบกับทหารSSAและเหตุปะทะเกิดขึ้นหลังผู้นำสองฝ่ายมีการเจรจาลงนามด้านสันติภาพระหว่างกันที่เมืองเชียงตุง รัฐฉานภาคตะวันออก เพียงไม่กี่วันทั้งนี้ กองทัพรัฐฉานSSAและรัฐบาลพม่าได้เจรจาลงนามหยุดระหว่างกันเมื่อ2ธ.ค.2553แต่นับจากนั้นมาทหารทั้งสองฝ่ายยังมีการปะทะกันต่อเนื่อง กระทั่งเมื่อ10พ.ค. ทหารสองฝ่ายปะทะกันแล้วรวม17ครั้งอย่างไรก็ตาม หลังการประชุมเจรจาสันติภาพระดับสหภาพครั้งที่2ระหว่างรัฐบาลพม่าและสภากอบกู้รัฐฉาน RCSS กองทัพรัฐฉาน SSAเมื่อวันที่19พ.ค. ที่เมืองเชียงตุง อูอ่องมิน รมต.กระทรวงรถไฟพม่า และรองประธานคณะทำงานเจรจาสันติภาพของพม่า กล่าวให้คำมั่นว่า จากนี้ไปจะไม่มีการปะทะกันระหว่างทหารกองทัพพม่ากับกองทัพรัฐฉาน SSA อีกแล้ และผู้นำทั้งสองฝ่ายได้มีการแลกเปลี่ยนอีเมล์และเบอร์โทรศัพท์ เพื่อติดต่อสื่อสารถึงกันโดยตรงหากมีเหตุจำเป็นเกิดขึ้นด้วยเจ้าขุนทุนอู วัย 69 ปี หัวหน้าพรรคสันนิบาตแห่งชาติไทใหญ่เพื่อประชาธิปไตย SNLD (Shan National League for Democracy) อดีตนักโทษการเมืองพม่า ได้รับรางวัลประชาธิปไตยจากสภาคองเกรสของสหรัฐ (The US congressional Democracy Award)สมาชิกพรรค SNLD เปิดเผยว่า เจ้าขุนทุนอู ได้รับแจ้งว่าเขาได้รับเลือกเป็นหนี่งในผู้ได้รับรางวัลด้านประชาธิปไตยจากสภาสหรัฐ ซึ่งรางวัลดังกล่าวจะมีพิธีมอบในวันที่ 18 มิ.ย. นี้ แต่ยังไม่แน่ใจว่าเจ้าขุนทุนอู จะมีโอกาสเดินทางไปรับรางวัลนี้หรือไม่ เนื่องจากเขายังไม่ได้รับหนังสือเดินทางออกนอกประเทศจากรัฐบาลทั้งนี้ นอกจากเจ้าขุนทุนอู แล้ว มีอดีตแกนนำนักศึกษาพม่าที่ร่วมการประท้วงใหญ่ในปี 2531 ได้รับรางวัลดังกล่าวด้วย และกำลังรอรับหนังสือเดินทาง จากรัฐบาลเพื่อเดินทางไปรับรางวัลเช่นเดียวกันด้านนายจายเล็ก โฆษกพรรค SNLD กล่าวว่า หากเจ้าขุนทุนอู ได้รับหนังสือเดินทาง เขาจะเดินทางไปรับรางวัลในวันที่ 18 มิ.ย. จากนั้นเขาได้วางกำหนดจะเข้าพบหารือกับเจ้าหน้าที่รัฐบาลสหรัฐ ระหว่างวันที่ 19-22 มิ.ย. ด้วยทั้งนี้ เจ้าขุนทุนอู เป็นนักต่อสู้เพื่อเสรีภาพและประชาธิปไตยของชาวรัฐฉาน เป็นบุตรของเจ้าจ่าส่ง น้องชายเจ้าจ่าแสง เจ้าฟ้าองค์สุดท้ายแห่งเมืองสี่ป้อ โดยเจ้าขุนทุนอู เป็นผู้นำพรรค SNLD ซึ่งเคยชนะการเลือกตั้งเป็นอันดับสองรองจากพรรค NLD ของซูจี ในการเลือกตั้งเมื่อปี 2533 แต่รัฐบาลเผด็จการทหารพม่าขณะนั้นไม่ยอมรับผลการเลือกตั้งเมื่อปี 2548 เจ้าขุนทุนอู พร้อมด้วยนักการเมืองคนสำคัญของไทใหญ่อีก 8 คน ถูกทางการพม่าจับกุมในข้อหาคิดก่อการกบฏ สมคบกลุ่มคนนอกหมาย บ่อนทำลายชื่อเสียงประเทศ ทั้งหมดถูกศาลตัดสินจำคุกตั้งแต่ 75 – 106 ปี และได้รับการปล่อยตัวเมื่อเดือนมกราคมที่ผ่านมา หลังรัฐบาลภายใต้การนำของประธานาธิบดีเต็งเส่ง ประกาศแผนสันติภาพประเทศ
กองทัพพม่าส่งหนังสือขอโทษกองกำลังไทใหญ่SSAครั้งแรก เหตุทหารสองฝ่ายปะทะกันหลังการเจรจาลงนามสันติภาพ ด้านผู้นำทัพเผย สั่งการกำลังพลทุกหน่วยให้ยุติโจมตีSSAแล้ว ด้านผู้นำไทใหญ่และอดีตนักโทษการเมือง
กองทัพรัฐฉาน,การปฏิรูปในพม่า,การเจรจาหยุดยิง,ขุนทุนอู,พม่า,พรรคสันนิบาตแห่งชาติไทใหญ่เพื่อประชาธิปไตย,รัฐฉาน